Alpilles

D Alpille sind e Bäärgchetti i der Provence. Uf Französisch heisst die Bärgreihe Massif des Alpilles. Das bedüütet eigentlich «die chlyne Alpe». Nid wyt wägg vo den Alpille gseht men uf der Oschtsyte d Uuslöifer vo de südfranzösische Voralpe. D Bärggruppe isch öppe dryssg Kilometer läng. Si lyt südlech vo Avignon. Iiri hööchschte Bärge sind so um die füüfhundert Meter hööch. Der Felse isch us Chalchschtei. Sit 2007 isch die Bärgregioon e regionale Naturpark. Weblink d Websyte vom Nationalpark vo den Alpille